Ima nešto od srca do srca
Ima nešto od srca do srca je prvi kompilacijski album sarajevske pop, rok grupe Crvena jabuka. Objavila ga je Croatia Records u CD izdanju i na kaseti 1993. godine. Album sadrži četrnaest pjesama, koje predstavljaju pregled nekih od značajnijih radova počevši od bržih rok i novovalnih pjesama pa sve do laganih balada snimljenih tokom do tada njihove sedmogodišnje muzičke karijere. Ujedno, ove pjesme su redovni dio koncertnog repertoara Crvene jabuke. Album "Ima nešto od srca do srca" objavljen je dvije godine nakon njihovog studijskog albuma Nekako s proljeća. Fotografiju za omot albuma uradio je Nikica Ivezić, a dizajn Nikolina Ivezić.